**Kirkkovaltuuston kokous 3/2022**

**Aika**  Ke 22.6.2022 klo 18 - 19.03, pykälät 19 - 30.

**Paikka** Seurakuntakoti, Asematie 1, 41900 Petäjävesi

**Jäsenet**

Harju-Kivinen Raija (X)

Hautamäki Hanna (X)

Huuskonen Anna-Maria (X)

Koivuniemi Eila (X)

Koskenranta Jari (X)

Kuukkanen Sirkku (-)

Lesonen Petrus (-)

Ohra-aho Jukka (-)

Oikarinen Hannele (X)

Palola Heikki (X)

Paltamaa Kai (-)

Rantapuska Seppo (X)

Saarinen Pirkko (X)

Ylikoski Matleena (X)

P = poissa

**Muut läsnä olleet:**

kirkkoherra Laura Laitinen (X)

talouspäällikkö Minna Pessinen (X)

Anton Sulkula, MHY (X)

**Puheenjohtaja:** Hannele Oikarinen

**Sihteeri:** Minna Pessinen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Allekirjoitukset:**

**Kirkkovaltuuston puolesta:**

Hannele Oikarinen Minna Pessinen

puheenjohtaja sihteeri

**Pöytäkirja on tarkastettu ja hyväksytty**

Petäjävedellä 8.6.2022 Petäjävedellä 22.6.2022

Seppo Rantapuska Pirkko Saarinen

Pöytäkirja on pidetty nähtävänä kirkkoherranvi­rastossa 23.6.-21.7.2022 ja sen nähtävillä pitämisestä on ilmoitettu saman ajan seurakunnan ilmoitustau­lul­la kirkkoherranvirastossa osoitteessa Asematie 1.

Todistaa kirkkoherranvirastossa

Marjatta Öhman

toimistosihteeri

**19.§**  **Kokouksen avaus, alkuhartaus ja nimenhuuto**

Kirkkoherra Laura Laitinen piti alkuhartauden, minkä jälkeen puheenjohtaja avasi kokouksen. Nimenhuudossa paikalla oli 10 jäsentä.

**20.§** **Kokouksen laillisuus ja päätösvaltaisuus**

Kokouskutsu kirkkovaltuuston kokoukseen on lähetetty valtuuston jäsenille

15.6.2022. Kokouskutsu ja luettelo käsiteltävistä asioista sekä kuulutus pöytäkirjan nähtävillä olosta on ollut nähtävänä kirkkoherranviraston ilmoitustaululla 15.6.2022 alkaen.

**Esitys:**

Todetaan, että kirkkovaltuuston kokous on kirkkojärjestyksen 8 luvun 5 §:n mukaisesti laillisesti kokoon kutsuttu ja että se jäsenmäärään nähden on kirkkolain 7 luvun 4 §:n mukaisesti päätösvaltainen.

**Päätös:** Esityksen mukaan.

**21.§** **Esteitten hyväksyminen**

**Esitys:**

Käsitellään kirkkovaltuuston työjärjestyksen 2 §:n mukaan valtuutettujen esteet ja päätetään niiden hyväksymisestä sekä todetaan estyneiden varajäsenet.

**Päätös:** Valtuutetut Kuukkanen, Lesonen, Ohra-aho ja Paltamaa ovat ilmoittaneet esteistä, eikä varajäseniä ole tullut paikalle.

**22.§ Työjärjestyksen hyväksyminen**

**Esitys:**

Hyväksytään valtuutetuille jaettu esityslista tämän kokouksen työjärjestykseksi.

**Päätös:**

Esityslista hyväksyttiin kokouksen työjärjestykseksi seuraavin lisäyksin:

* Miesten illan tilannekatsaus / Heikki Palola

**23.§ Pöytäkirjantarkastajien valinta**

**Esitys:**

Valitaan kaksi pöytäkirjantarkastajaa. Pöytäkirjantarkastajat toimivat tarvittaessa ääntenlaskijoina. Aakkosjärjestyksen mukaan vuorossa ovat Seppo Rantapuska ja Pirkko Saarinen. Pöytäkirja tarkastetaan kokouksen jälkeen.

**Päätös:**

**24.§ Seurakunnan metsäsuunnitelman esittely**

Anton Sulkula esittelee seurakunnan metsäsuunnitelmaa, jota kirkkoneuvosto käsittelee

kokouksessaan 22.6.2022.

Yleistilanne seurakunnan metsien suhteen on hyvä ja niitä on hoidettu hyvin. Metsiä hoidetaan pitkäjänteisesti, eikä vuosittainen hakkuu nouse liian suureksi. Tällä hetkellä suunnitelma on järkevällä tasolla. Metsän hoidossa noudatetaan monimuotoista tapaa.

Syksyllä järjestetään tutustumiskäynti luottamushenkilöille metsäalueille Antonin johdolla. Istutuksia voidaan tehdä jonkin verran talkootyönä.

Hakkuut kilpailutetaan syksyllä 2023.

**25.§ Veroprosentin määrittäminen vuodelle 2023**

Valmistelu ja esittely: talouspäällikkö Minna Pessinen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KN 6/2022

***71.§ Veroprosentin määrittäminen vuodelle 2023***

*Valmistelija ja esittelijä talouspäällikkö Minna Pessinen*

*Kirkollisveroprosentti tällä hetkellä on 1,90 %. Verotettavat tulot määräytyvät samoin kuin kunnallisessa verotuksessa. Jokaisen seurakunnan kirkkovaltuusto päättää kirkollisveroprosentin suuruuden, jonka jokainen seurakunnan jäsen maksaa ansiotuloistaan omalle seurakunnalle. Huhtikuussa 2022 seurakunnassa on jäseniä 2 692 henkeä.*

*Hyvinvointialue uudistuksen myötä kuntayhtymät siirtyvät varoineen ja velkoineen hyvinvointialueille. Tämä muuttaa kuntien talousrakennetta huomattavasti, koska kuntien verotuloja siirretään valtiolle hyvinvointialueiden rahoittamiseksi. Käytännössä kuntien tulee laskea veroprosenttiaan.*

*Uudistuksen myötä kirkollisveroprosentin alentaminen jätetään seurakuntien vapaaehtoiseksi tehtäväksi. Valtakunnallisesti kirkollisverotuoton arvioidaan kasvavan noin 54 milj. eurolla, mikäli kirkollisvero% ei alenneta.*

*Tämä tarkoittaa sitä, että kirkko saisi sote-verouudistuksen yhteydessä perusteetonta hyötyä ja vastaavasti seurakuntaan kuuluvat verovelvolliset maksaisivat kirkollisveroa nykyistä enemmän. Jotta uudistus olisi kirkonkin osalta tuottoneutraali, tulisi seurakuntien alentaa kirkollisvero% oma-aloitteisesti.*

*Valtionvarainministeriön mukaan keskimääräinen alentamistarve olisi kokonaistasolla noin 0,08 prosenttiyksikköä. Kirkkolain 15 luvun 2 §:n mukaan kirkollisveroprosentti määrätään 0,05 % tarkkuudella, mikä johdosta se on pienin mahdollinen alentaminen.*

*Petäjävedellä Valtiovarainministeriön ehdotus alentamiseen on 0,14 eli pyöristettynä 0,1. Tällöin kirkollisveroprosentti laskettaisiin 1,8 prosenttiin. Tämän mukaan kirkollisverotulot muuttuisivat seuraavasti:*

*Nykyinen arvio 1,9 % Soteveroarvio Uusi vero 1,8 % Muutos*

*2022 707 885 € 762 667 € 722 527 € -40 140 €*

*2023 683 946 € 737 546 € 698 727 € -38 818 €*

*Vuoden 2021 tilinpäätös on ylijäämäinen 28 346,39 €. Kirkollisverotulot ovat nousseet edellisvuoteen verrattuna yli 4 % ja olivat yhteensä 675 109,73 €. Vuonna 2021 seurakunnan jäsenmäärä väheni 102 henkeä.*

*Kirkollisverotulot 2020-2021*

*2021 675 109,73 € Jäsenmäärä vuoden lopussa 2 692*

*2020 647 300,75 € Jäsenmäärä vuoden lopussa 2 815*

*2019 682 057,00 € Jäsenmäärä vuoden lopussa 2 893*

*Lapsivaikutusten arviointi: Ei merkittäviä lapsivaikutuksia.*

***Esitys:*** *Kirkkoneuvosto esittää kirkkovaltuustolle, että kirkollisvero vuodelle 2023 on 1,90%.*

***Kirkkoneuvoston päätös:*** *Kirkkoneuvosto esittää kirkkovaltuustolle, että kirkollisvero*

*vuodelle 2023 on 1,90 %.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Esitys:** Kirkkovaltuusto päättää, että vuonna 2023 Petäjäveden seurakunnan kirkollisvero prosentti on 1,90 %.

**Kirkkovaltuuston päätös:** Vastaehdotuksena Jari Koskenranta ehdotti veroprosentin laskemista 1,85 %. Heikki Palola kannatti ehdotusta.

Äänestyksessä pohjaehdotus on prosentin pitäminen 1,90 % JAA, vastaehdotus laskeminen 1,85 % EI. Äänestystulos JAA 3 ja EI 7.

Kirkkovaltuusto päättää, että vuonna 2023 Petäjäveden seurakunnan veroprosentti on 1,85 %.

**26.§ Lapuan hiippakunnan aluekeskusrekisterin uusi sopimus (liite 1)**

Valmistelija ja esittelijä: kirkkoherra Laura Laitinen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KN 6/2022

***74.§ Lapuan hiippakunnan aluekeskusrekisterin uusi sopimus (liite 3)***

*Valmistelija ja esittelijä: kirkkoherra Laura Laitinen*

*Lapuan hiippakunnan aluekeskusrekisterin perusti 1.1.2020 alkaen 35 seurakuntaa, jotka solmivat seurakuntien yhteistoiminnasta sopimuksen. Voimassa olevan sopimuksen mukaisesti sopimustekstin muuttaminen edellyttää jokaisen sopijaosapuolen kirkkovaltuuston päätöstä, kuitenkin siten, että muuttaminen on mahdollista, mikäli jäsenmääräisesti (seurakuntien läsnä olevan väestön väkiluku) laskettu enemmistö sopijaosapuolista päättää sen puolesta. Solmitun sopimuksen ulkopuolelle jääneistä Lapuan hiippakunnan seurakunnista Alavus, Vimpeli ja Ähtäri liittyivät uusina sopijaosapuolina joulukuussa 2020 sopimukseen siten, että Alavuden seurakunnan jäsenyys aluekeskusrekisterissä alkoi 1.1.2021 ja Vimpelin sekä Ähtärin seurakuntien jäsenyys vastaavasti 1.1.2022. Joulukuussa 2020 solmitun uuden sopimuksen sopijaosapuolia oli 38. Silloisista sopijaosapuolista Multian seurakunta on liittynyt 1.1.2022 Keuruun seurakuntaan (joka on yksi sopijaseurakunnista) sekä Karstulan ja Kyyjärven seurakunnat ovat liittyneet Saarijärven seurakuntaan (joka niin ikään on yksi sopijaseurakunnista) 1.1.2022 alkaen, joten sopijaosapuolia on tällä hetkellä 35 (Laukaan seurakuntaan liittyneen aiemman Konneveden seurakunnan mukaantulo ei nostanut sopijaosapuolten lukumäärää).*

*Aiemmista sopimuksista ulkopuolelle jättäytyneen Soinin seurakunnan kirkkoneuvosto on 3.2.2022 hyväksynyt liittymisprosessin käynnistämisen Soinin seurakunnan liittämiseksi yhdeksi sopijaosapuoleksi Lapuan hiippakunnan alueellista keskusrekisteriä koskevaan sopimukseen. Uuden sopijaosapuolen hyväksyminen tehtyyn sopimukseen tarkoittaa käytännössä sopimuksen muuttamista niin paljon, että voidaan puhua uuden sopimuksen hyväksymisestä. Siksi sopimus on vietävä jokaisen sopijaosapuolen kirkkovaltuuston hyväksyttäväksi.*

*Varsinaista sopimustekstiä on päivitetty sopijaseurakuntien, niiden lukumäärätietojen ja tiettyjen päivämäärien osalta. Ainoana varsinaisena uutena asiana sopimukseen on sisällytetty käytäntö siitä, miten toimitaan, kun kaksi tai useampi sopijaosapuoli, joilla on edustus johtokunnassa, muodostavat seurakuntaliitoksen tai uuden seurakunnan. Suunniteltujen seurakuntaliitosten myötä tapahtuva sopijaosapuolten lukumäärän todennäköinen laskeminen vuoden 2023 alusta ei aiheuta tarvetta uudistaa nyt solmittavaa sopimusta (koska aiemman itsenäisen seurakunnan velvoitteet siirtyvät sille seurakunnalle, johon liitytään), vaikkakin ne tuovat muutoksia johtokunnan jäsenyyksiin.*

*Uudistettu sopimusteksti on liitteenä (liite 1). Aiempaan sopimukseen nähden muutetut kohdat on merkitty punaisella. Varsinaisen sopimuksen liitteinä ovat tehtäväluettelo (liite 2) ja kustannustenjakolaskelma (liite 3) Seurakuntien tulee lähettää uuden sopimuksen seurakuntakohtaiset allekirjoitussivut ilman tarpeetonta viivästystä Jyväskylän seurakuntaan (hallintosihteeri Eija Seuraselle).*

*Lapsivaikutusten arviointi: Ei lapsivaikutuksia*

***Esitys:*** *Kirkkoneuvosto esittää kirkkovaltuustolle, että se hyväksyy Lapuan hiippakunnan aluekeskusrekisterin uuden sopimuksen.*

***Päätös:*** *Kirkkoneuvosto esittää kirkkovaltuustolle, että se hyväksyy Lapuan hiippakunnan aluekeskusrekisterin uuden sopimuksen.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Esitys:** Kirkkovaltuusto hyväksyy Lapuan hiippakunnan aluekeskusrekisterin uuden sopimuksen.

**Kirkkovaltuuston päätös:** Kirkkovaltuusto hyväksyy Lapuan hiippakunnan aluekeskusrekisterin sopimuksen.

**28.§ Ilmoitusasiat ja muut esille tulevat asiat**

Miesten illasta on tiedotettu jokaiselle seurakunnalle ja sitä on mainostettu laajasti.

**29.§ Oikaisuvaatimukset ja valitusosoitus**

Liitetään valitusosoitus pöytäkirjaan

**30.§ Kokouksen päätös**

Kokous päätettiin klo 19.03.